Dezvoltatorul imobiliar Wallberg anunță demararea construcției celei de-a patra clădiri din complexul rezidențial XCity Towers din Timișoara, ajungând la jumătatea proiectului care are în plan 1.000 de apartamente.
Wallberg lansează a patra clădire rezidențială din cartierul XCity Towers, ansamblul de 1000 de apartamente situat în zona de nord a Timișoarei
A patra clădire rezidențială, Four, va încheia faza 1 a proiectului, proiectul ajungând la jumătate din numărul unităților propuse. În paralel, se finalizează construcția celui de-al treilea turn rezidențial din XCity Towers, care va fi livrat anul acesta.
Clădirea denumită simbolic Four va avea un regim de înălțime de 11 etaje și va cuprinde 77 de unități individuale. Valoarea proiectului este estimată la peste 10 milioane de euro. Numărul apartamentelor pe care Wallberg le pregătește la Timișoara, în faza 1 a proiectului, va depăși astfel peste 500 de unități.
La acestea se adaugă peste 400 de locuri de parcare, dintre care 89 dedicate clădirii ce urmează să fie dezvoltată, dar și o suprafață generoasă destinată spațiilor verzi și un parc de 6.000 mp.
Citeste si:
"Odată cu realizarea celei de-a patra clădiri, proiectul XCity Towers ajunge la jumătatea drumului și intră într-o etapă de maturitate. Urmează o etapă de repoziționare, pe segmentul premium, fapt subliniat atât de zona în care dezvoltăm, dar și calitatea locuirii pe care o propunem (...) Clădirea a patra denumită sugestiv Four, este o clădire tematică, cu o arhitectură ce se diferențiază față de întregul proiect, marcând un milestone pentru etapa în care ne aflăm", a declarat, într-un comunicat remis redacției, Valentin Morar, CEO Wallberg Properties.
Potrivit companiei, clădirea va corespunde standardelor nZEB, propunând un sistem smart home și încălzire în pardoseală, iar clădirea va fi echipată cu panouri solare și pompe de căldură pentru creșterea eficienței energetice.
Citeste si:
Clădirea va cuprinde mai multe tipuri de apartamente de tip studio, două și trei camere, respectiv penthouse - cu terase generoase sub formă de logie. Apartamentele au un grad ridicat de de ergonomie si versatilitate, fiecare apartament având proiectat un spațiu de birou. Prețul mediu de lansare se va situa în jurul valorii de 2.000 euro/mp + TVA, iar prețurile parcărilor pornesc de la 6.500 euro + TVA.
Dezvoltatorul păstrează în conceptul propus elementele prin care s-a remarcat deja pe piață și care constituie semnătura Wallberg, precum balcoanele de tip logie, dar și pereții cu zidărie dublă între apartamente pentru un plus de confort și intimitate, caracteristici cu atât mai necesare cu cât munca de acasă devine o normalitate.
Sursa foto: Wallberg
Te-ar putea interesa și: